OpenLLM-France/wikimedia huggingface dataset:
# Purnia barrutia

Purnia barrutia Indiako barruti bat da, Purnia dibisioan, Bihar estatuan. 3.264.619 biztanle ditu 3.229 kilometro koadrotan.

## Mugakideak

Honako barrutiekin egiten du muga:
Madhepura barrutia Katihar barrutia

## Ikus, gainera

* Bihar

## Kanpo estekak

* Datuak: Q100082
# Purkinjeren zuntzak

Purkinjeren zuntzak gihar kardiakoaren zati dira eta pareta bentrikularretan kokatzen dira, endokardioaren azpitik. Zuntz horiek muskulu-zelula miokardial espezializatuak dira, bihotzeko bentrikuluen uzkurdura koordinatua eragiten duen bultzada elektrikoa bideratzen dutenak.
Jan Evangelista Purkinje anatomista txekiarrak aurkitu zituen 1839an.

## Erreferentziak

* ↑ Euskalterm: [Kardiologia Hiztegia] [2015]

## Kanpo estekak

* Datuak: Q2014587
* Multimedia: Purkinje fibers / Q2014587
# Polyadenum

Polyadenum Protura animalia taldeko genero bat da. Acerentomidae familiaren barruan sailkatzen da.

## Espezieak

* Polyadenum sinensis Yin, 1980
* Datuak: Q7226123
* Espezieak: Polyadenum
# Polybius (musika taldea)

Polybius 2016an Zestoan sortutako rock musika taldea da.

## Diskografia

* Polybius (2018, autoekoizpena)

## Erreferentziak

* ↑ Polybius. (Noiz kontsultatua: 2018-09-09).

## Kanpo estekak

* Datuak: Q61365418
# Proiektu-trafiko

Proiektu-trafikoa errepideen diseinuan erabiltzen den kontzeptua da eta aurreikuspenen arabera, proiektu-epean proiektu-erreitik zirkulatzen duen ibilgailu astunen kopurua da.

## Erreferentziak

* ↑ AGINDUA, 2007ko uztailaren 12koa, Garraio eta Herri Lan sailburuarena, Euskal Autonomia Erkidegoko errepide-sareko bide-zoruak neurtzeko araua onartzen duena.

## Kanpo estekak

* Datuak: Q12266231
# Prohelicoceras

Prohelicoceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko beheko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12266226
# Proiektu-errei

Errepideen diseinuan erabiltzen den kontzepua da proiektu-erreia; galtzadan trafiko-karga handienak jasaten dituen galtzadako erreia da. Hau da, proiektu-trafiko handiena aurreikusten duen erreia, eta honetarako neurtzen da bidezorua.

## Erreferentziak

* ↑ AGINDUA, 2007ko uztailaren 12koa, Garraio eta Herri Lan sailburuarena, Euskal Autonomia Erkidegoko errepide-sareko bide-zoruak neurtzeko araua onartzen duena.

## Kanpo estekak

* Datuak: Q12266229
# Prohysteroceras

Prohysteroceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko goiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12266228
# Proiektuen kudeaketa

Proiektuen kudeaketa proiektuak burutzeko baliabideen kudeaketaz, taldeen antolakuntzaz eta jardueren plangintzaz arduratzen den kudeaketaren jakintza-arlo berezia da. Ingeniaritzan eta gudan aspaldidanik ezagutu dira teknika hauek, eta 1950eko hamarkadatik hona arlo gehiagoetara hedatu dira.
Proiektuen kudeaketaren helburu nagusia proiektu bakoitzak dituen helburu berekiak lortzea da, proiektuaren murriztapenak kontuan hartuta. Murriztapen hauek eremua, denbora eta kostua dira, batik bat.

## Proiektuen kudeaketaren historia laburra

Eraikuntzarako plangintza eta kontrol teknika batzuk erabiliko ziren seguru aski, piramideak bezalako eraikin handiak altxatzeko. Jasotako lehen izkribuak, aldiz, arlo militarretik iritsi zaizkigu. K. a. Sun Tzu txinatarrak idatzi zuen Gerraren antzea, non plangintzaren beharra azpimarratzen den, besteak beste. Mendebaldean ezaguna egin zen Vitruvioren Arkitekturaz.
XX. mendearen hasieran bi ekarpen handiak egin zituzten Henry Gantt estatubatuarrak eta Henri Fayol frantsesak. Lehenak Gantt diagramak garatu zituen lanaren plangintza eta kontrola zehazteko. Bigarrenak Administration Industrielle et Générale liburua idatzi zuen, non kudeaketaren 5 funtzio nagusiak erazagutu zituen.
1950eko hamarkadan proiektuen kudeaketa garaikidea hasi zen. DuPont konpainiak Bide Kritikoaren Metodoa garatu zuen, eta Ameriketako Estatu Batuetako Armadak Program Evaluation and Review Technique edo PERTa.
1997an Eliyahu M. Goldratt-ek Critical Chain liburua argitaratu zuen, non Kate Kritikoaren Metodoa zirriborratu zuen.

## Proiektuak kudeatzeko teknikak

Jakintza-arlo honetan proiektuak kudeatzeko teknika asko sortu dira. Aipatutakoez gain, Gertakizunen Katearen Metodologia, Scrum teknika eta proiektuen kudeaketa bizkorra erabiltzen dira egun. Project Management Institute erakundeak praktika onak PMBOK liburuak biltzen ditu. Erresuma Batuko gobernuak PRINCE2 metodoa sostengatzen du.

## Ikus, gainera

* Kanban arbela.

## Kanpo estekak

* Datuak: Q179012
* Multimedia: Project management / Q179012
# Proiektu

Proiektua edo egitasmoa helburu bat lortzeko burutzeko beharrezkoak diren atazen edo jardunen multzoa eta horren zehaztapena. Proiektuen bidez lan egiteko era enpresa eta zientzia arloetan oso zabalduta dago, baita administrazioan ere.

## Ezaugarriak

Proiektu baten ezaugarriak honako hauek dira:
* Hasiera eta bukaera du.
* Emaitza bakarra ematen du. Horrek bereizten ditu proiektuen kudeaketa eta prozesuen kudeaketa.
* Bezero batentzat egiten da. Kanpoko edo barne-bezeroaren nahiak betetzeko egiten da.
* Baliabide eta epe mugatuak ditu.
* Bere konplexutasunagatik, elkar loturiko jarduerek osatzen dute.
Proiektuak ezarritako epean, aurreikusitako kostuan eta kalitate onenarekin eskuratu behar da, inongo baldintza lehenetsi gabe.

## Kanpo estekak

* Datuak: Q170584
* Multimedia: Projects / Q170584
# Proiektu-epe

Errepideak diseinatzean proiektu-epea bidezoruko egiturak, azaleko ezaugarriak hobetzea bakarrik beharko dituela aurreikusten den denbora-epea da.

## Erreferentziak

* ↑ AGINDUA, 2007ko uztailaren 12koa, Garraio eta Herri Lan sailburuarena, Euskal Autonomia Erkidegoko errepide-sareko bide-zoruak neurtzeko araua onartzen duena.

## Kanpo estekak

* Datuak: Q12266227
# Prohn

Prohn Alemaniako udalerri bat da, Mecklenburg-Aurrepomerania estatuan. Azken zentsuaren arabera 2.141 biztanle zituen, 16,2 kilometro koadroko azaleran..

## Kanpo estekak

* Datuak: Q662403
* Multimedia: Prohn / Q662403
# Proibito

Proibito 1954ko Mario Monicelli italiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Paolo jauna, Sardiniako apaiz gaztea da eta bere herrira itzuli da itxita eta erortzear dagoen bertako eliza txikiaren ardura hartzeko.

## Aktoreak

* Mel Ferrer: Don Paolo Solinas
* Amedeo Nazzari: Costantino Corraine
* Lea Massari: Agnese Barras
* Henri Vilbert: Niccodemo Barras
* Germaine Kerjean: Maddalena Solinas
* Paolo Ferrara: Maresciallo Taddei
* Eduardo Ciannelli: Vescovo
* Decimo Cristiani: Antonio
* Ornella Spegni: La vedova Casu
* Memmo Luisi: Antioco
* Marco Guglielmi: Mareddu

## Erreferentziak

* ↑ www.sansebastianfestival.com

## Kanpo estekak

* Datuak: Q3922830
# Raymond (New Hampshire)

Raymond Ameriketako Estatu Batuetako inkorporatutako herri bat da. Rockingham konderrian dago, New Hampshire estatuan. 10.684 biztanle ditu, 76,6 kilometro koadroko azaleran banatuta.

## Ikus, gainera

* Rockingham konderrian

## Kanpo estekak

* Datuak: Q2323417
* Multimedia: Raymond, New Hampshire / Q2323417
# Raymond Aron

Raymond Aron (Paris, Frantzia, 1905eko martxoaren 14a - Paris, 1983ko urriaren 17a) filosofo eta soziologo frantsesa izan zen.

## Bizitza

Sorbonako irakaslea (1957) eta Frantziako Ikastetxeko kidea (1970). Industria-gizartearen lehen ikerlarietakoa. Londresko France Libre argitalpeneko erredakzioburua (1940-1944). Soziologian eta ekonomian aditua, bere garaiko eskuin liberal kontserbadorearen pentsalari nabarmenenetakoa izan da. Sartrerekin batean Les temps modernes gogoeta-aldizkariaren fundatzailea, eztabaida gogorra izan zuen harekin, marxismoa kritikatuz.
Lan askoren egilea, horien artean: Introduction à la philosophie de l´histoire (1938), Le Grand Schisme (1948), L´Opium des intellectuels (1957), Histoire et dialéctique de la violence (1973), Mémoires (1983).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q160640
* Multimedia: Raymond Aron / Q160640
# Raymond Albaladejo

Raymond Albaladejo (Arrosa, 1932ko urriaren 17a - Lesperon, 1964ko irailaren 10a) baxenafar errugbilaria izan zen, hegaleko moduan ibilitakoa. US Dax taldekoa, Jean Othats eta Émile Carrère taldeekin batera, errepide-istripu batean hil zen.
* Datuak: Q19900769
* Multimedia: Raymond Albaladejo / Q19900769
# Raymond Briggs

Raymond Redvers Briggs (Wimbledon, Surrey, 1934ko urtarrilaren 18a - Brighton, 2022ko abuztuaren 9a) britainiar haur literaturako idazle eta ilustratzailea izan zen.
Ilustratzaile hasi zen eta berehala hasi zen haurrentzako liburuetan lanean. 1961etik 1986ra, Brightongo Arte Eskolako ilustrazio irakaslea izan zen. Bere hiru lan garrantzitsuenak, idazle eta ilustratzaile gisa, komiki formatuan egin zituen. 1966an eta 1973an Ingalaterrako liburu-saltzaileek emandako Kate Greenaway Domina irabazi zuen eta 1984an Hans Christian Andersen sariko finalista izan zen.
Bere lanik ospetsuena The Snowman testurik gabeko liburua da. Marrazki bizidunetako bertsioa eta musika-egokitzapena Erresuma Batuan ematen dira Gabonetan.

## Lan hautatuak

* Peter and the Piskies: Cornish Folk and Fairy Tales (Oxford, 1958), Ruth Manning-Sandersekin batera.
* The Fair to Middling (1959), Arthur Calder-Marshall idazlea. Rupert Hart-Davis, London
* Ring-a-ring o' Roses (Hamish Hamilton, idazlea 1962)
* Fee Fi Fo Fum (1964)
* The Mother Goose Treasury Kate Greenaway Medal Domina
* The Christmas Book (1968), James Reeves idazlea.
* Shackleton's Epic Voyage (1969), Michael Brown idazlea
* Jim and the Beanstalk (1971)
* Father Christmas (1973) Kate Greenaway Domina
* Father Christmas Goes on Holiday (1975), ISBN 0-698-30584-1
* Fungus the Bogeyman (Hamilton, 1977)
* The Snowman (1978)
* Gentleman Jim (1980)
* When the Wind Blows (1982)
* The Tin-Pot Foreign General and the Old Iron Woman (Hamilton, 1984)
* All in a Day (Philomel Books, 1986), Mitsumasa Anno idazlea.
* Unlucky Wally (1987)
* Unlucky Wally 20 Years On (1989)
* The Man (1992)
* The Bear (1994)
* Ethel & Ernest: A True Story (Jonathan Cape, 1998)
* Ug: Boy Genius of the Stone Age (Jonathan Cape, 2001)
* The Adventures of Bert, Allan Ahlberg idalea (2001, AEB ISBN 0-374-30092-5)
* A Bit More Bert, Allan Ahlberg idazlea (2002, AEB ISBN 0-374-32489-1)
* The Puddleman (2004, ISBN 0-09-945642-7)
* Notes from the Sofa (Unbound 2015, ISBN 978-1-78352-130-2)

## Kanpo estekak

* Datuak: Q2330788
* Multimedia: Raymond Briggs / Q2330788
# Raymond Berenger

Raymond Berenger (Frantzia, ? – Rodas, 1374) Jerusalemgo San Joanen Ordenako 30. maisu handia izan zen 1365etik hil zen arte.
Jatorriz aragoiarra zen, baina litekeena da familiak sustrai frantses edo italiarrak izatea.
Musulmanen aurka borrokatu zuen Ekialdean eta Mendebaldean. Petri I.a Ziprekoa erregearekin batera, Alexandriaren aurkako gurutzada antolatu zuen. Ehun ontziko flota bat bildu zuten, eta Petrik 1366an Alexandria konkistatzen zuen bitartean, Berengerrek turkiarren aurka defendatzen zuen Rodas. Handik gutxira, Berengerrek Tripoli eta Tartous konkistatu zituen Sirian, baina gero utzi egin zituen.
1367an Urbano IV.ari lagundu zion Avignonetik Erromarako bidaian. Petri I.a hil ondoren, Petri II.a Ziprekoaren nuntzio apostoliko izendatu zuten.
* Datuak: Q713586
* Multimedia: Raymond Berenger / Q713586
# Raymond Bussières

Raymond Bussières (Ivry-la-Bataille, 1907ko azaroaren 3a-Paris, 1982ko apirilaren 29a) Frantziako zinema eta antzerkiko aktorea, ekoizlea, gidoilaria zein ezkerreko ekintzailea izan zen. 1933 eta 1982 artean 160 film egin zituen.

## Biografia

Raymond Bussières Ivry-la-Bataillen jaio zen, 1907an. Annette Poivre aktorearekin ezkondu zen. Ekintza politikoan oso aktiboa izan zen. 1926tik Alderdi Komunistaren militantea zen. 1930. hamarkadan Groupe Octobre (izena Urriaren Iraultza omenez jarri zitzaion) taldearen sorreran hartu zuen parte eta Jacques Prévertekin batera agitprop edo agitazio politikoaren antzerkiaren lan ugari idatzi zuen. 1933an Raymond Bussières Jacques Prévertekin eta haren antzerki-taldearekin Sobietar Errepublika Sozialisten Batasuna bisitatu zuen. 1936an Espainiara joan zen eta han Nazioarteko Brigadekin harremana izan zuen. Berriro Frantzian, estalinismoarekin nazkatuta, Alderdia utzi zuen. Ondoren, aktoreen sindikatuan aritu zen.

## Filmografía

Hemen lan ezagunenak jasotzen ditug:
* Ciboulette (1933)
* The Murderer Lives at 21 (1942)
* The Stairs Without End (1943)
* Pamela (1945)
* The Last Judgment (1945)
* The Two Orphans (1947)
* Cab Number 13 (1948)
* I Like Only You (1949)
* Marlene (1949)
* Five Red Tulips (1949)
* Justice est faite, André Cayatteren filma (1950)
* Les Belles de nuit (1952)
* Casque d'or (1952)
* The Porter from Maxim's (1953)
* My Brother from Senegal (1953)
* The Enchanting Enemy (1953)
* The Lottery of Happiness (1953)
* The Tour of the Grand Dukes (1953)
* Ah! Les belles bacchantes (1954)
* It's the Paris Life (1954)
* Les Corsaires du Bois de Boulogne (1954)
* Meeting in Paris (1956)
* Taxi, Roulotte et Corrida (1958)
* Three Fables of Love (1962)
* Paris - When It Sizzles (1964)
* The Counterfeit Constable (1964)
* The Curse of Belphegor (1967)
* The Man Who Quit Smoking (1972)
* Return of Halleluja (1972)
* Run, Run, Joe! (1974)
* Serious as Pleasure (1975)
* Dracula and Son (1976)
* Golden Night (1976)
* Jonah Who Will Be 25 in the Year 2000 (1976)
* L'Argent des Autres (1978)
* Le Roi et l'oiseau (1980)
* Neige (1981)
* Invitation au voyage (1982)

## Erreferentziak

* ↑ http://catalogo.bne.es/uhtbin/authoritybrowse.cgi?action=display&authority_id=XX1551716
* ↑ L'Écho républicain, 1981eko apirilaren 3an: "Je suis allé en Russie en 1933 avec ma troupe de théâtre. (...) Jacques Prévert était avec nous dans le groupe."

## Kanpo estekak

* (Ingelesez): Raymond Bussières IMDb webgunean.
* (Ingelesez): Allmovie webgunean.
* Datuak: Q1549201
* Multimedia: Raymond Bussières / Q1549201
# Raymond (Washington)

Raymond Ameriketako Estatu Batuetako hiri bat da. Pacific konderrian kokatuta dago, Washington estatuan. 3.081 biztanle ditu, 12,152164 kilometro koadroko azaleran banatuta.

## Ikus, gainera

* Pacific konderria

## Kanpo estekak

* Datuak: Q1510374
* Multimedia: Raymond, Washington / Q1510374
# Raymond Barre

Raymond Barre (ʁɛmɔ̃ baʁ ahoskatua; Saint-Denis, Réunion, 1924ko apirilaren 12a - Paris, 2007ko abuztuaren 25a) frantses politikari eta ekonomialari eskuindarra izan zen. Lehen ministro izan zen, Jacques Chiracen gobernuak dimisioa aurkeztu ondoan (1976). 1981ean utzi behar izan zuen kargua, Giscard d'Estaing hautagaiaren porrotaren ondoren. 1988ko lehendakaritzako hauteskundeetako lehen bozketan, botoen % 16,55 lortu zuen. 1995ean, Lyongo alkate hautatu zuten, eta kargu horretan jarraitu zuen 2001era arte.

## Lanak

* La Période dans l'analyse économique - une approche à l'étude du temps, SEDEIS, 1950.
* Traité d'Économie Politique, Thémis économie aux PUF, 1955
* Le Développement économique : Analyse et Politique, 1958.
* L'homme est un animal économique, 1973.
* Une politique pour l'avenir, Plon, 1981.
* Que sais-je ? La désinflation, 1983.
* Réflexions pour demain, 1984, Pluriel, ISBN 2010102673.
* Au tournant du siècle, Plon, 1988.
* Questions de confiance, Flammarion, 1988.
* Un goût de liberté, JC Lattès, 2000.
* Entretiens, 2001.
* L'Expérience du pouvoir, Jean Bothorelekin batera, Fayard, 2007, ISBN 2213630313

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12957
* Multimedia: Raymond Barre / Q12957
# Raymond Boudon

Raymond Boudon (Paris, 1934ko urtarrilaren 27a - 2013ko apirilaren 10a) soziologo frantsesa izan zen. Alain Touraine, Michel Crozier eta Pierre Bourdieurekin batera, XX. mendeko amaiera eta XXI. mendeko hasiera bitarteko Frantziako soziologo garrantzitsuenetakoa izan da.
Ezaguna da gizarte mugikortasunaren eta aukera-desberdintasunaren inguruan egindako ikerketengatik, baita ere indibidualismo metodologikoaren alde egin zuen defentsagatik.
Frantziako Institutuko kide izan zen (Zientzia moral eta politikoen Akademia) 1990etik.

## Lanak

* L'inégalité des chances, Paris, Armand Colin, 1973 (poltsiko : Hachette, Pluriel, 1985).
* Effets pervers et ordre social, Paris, PUF, 1977 (poltsiko : Quadrige, 1993).
* La logique du social, Paris, Hachette, 1979 (poltsiko : Hachette, Pluriel, 1983).
* Dictionnaire critique de la sociologie, (F. Bourricaud-ekin batera]]), Paris, PUF, 1982 (poltsiko: Quadrige, 2004).
* La place du désordre : critique des théories du changement social, Paris, PUF, 1984 (poltsiko: Quadrige, 1991).
* L'idéologie ou L'origine des idées reçues. Paris, Fayard, 1986 (poltsiko: Seuil/Points, 1992).
* L'art de se persuader, des idées douteuses, fragiles ou fausses, Paris, Fayard, 1990 (poltsiko: Seuil/Points).
* Traité de sociologie, Paris, PUF, 1992 (beste zortzi egilekin).
* Le juste et le vrai : études sur l'objectivité des valeurs et de la connaissance, Paris, Fayard, 1995.
* Le sens des valeurs, Paris, PUF, Quadrige, 1999.
* Études sur les sociologues classiques, Paris, PUF, Quadrige, tome I, 1998, tome II, 2000.
* L'axiomatique de l'inégalité des chances, avec Ch.-H. Cuin et A. Massot, Québec, PUL/L'Harmattan, 2000.
* L'explication des normes sociales, coéd. avec P. Demeulenaere et R. Viale, Paris, PUF, 2001.
* Les méthodes en sociologie, Paris, PUF, coll. « Que sais-je ? », 2002 12. edizioa, bateratua).
* Déclin de la morale ? Déclin des valeurs ?, Paris, PUF, 2002.
* Y a-t-il encore une sociologie ?, Paris, Odile Jacob, 2003 (Robert Lerouxekin elkarrizketa).
* Raison, bonnes raisons, Paris, PUF, 2003.
* Pourquoi les intellectuels n'aiment pas le libéralisme, Odile Jacob, 2004. ISBN 2-7381-1398-2
* Tocqueville aujourd'hui, Paris, Odile Jacob, 2005.
* Renouveler la démocratie : éloge du sens commun, Paris, Odile Jacob, 2006.
* Essais sur la théorie générale de la rationalité, Paris, PUF, 2007.
* Le relativisme, Paris, PUF, coll. « Que sais-je ? », 2008.
* La rationalité, Paris, PUF, coll. « Que sais-je ? », 2009.
* La sociologie comme science, Paris, La Découverte, coll. « Repères », 2010.
* Croire et savoir : penser le politique, le moral et le religieux, Paris, PUF, coll. « Quadrige », 2012 ISBN 2-1305-9294-5
* Le Rouet de Montaigne : une théorie du croire, Paris, Hermann, 2013.
* Datuak: Q914428
# Raymond Burr

Raymond William Stacy Burr (1917ko maiatzaren 21a, New Westminster, Columbia Britainiarra – 1993ko irailaren 12a, Healdsburg, Kalifornia) estatubatuar zinema, telebista eta irratiko aktore bat izan zen.
Mundu mailan nagusiki Perry Mason telesailan izen berdineko abokatua antzezteagatik ezaguna egin zen, Ironside telesaileko protagonista ere izan zen.

## Kanpo loturak

* IMDBko fitxa irakurgai (Ingelesez)
* Datuak: Q336877
* Multimedia: Raymond Burr / Q336877
# Peruth Chemutai

Peruth Chemutai (Kapchorwa, Uganda, 1999ko uztailaren 10a) Ugandako atleta da. 2020ko Olinpiar Jokoetan urrezko domina lortu zuen 3.000 metroko oztopo lasterketan eta Ugandako emakumezko batek lortu zuen lehhen domina olinpikoa izan zen. 2024ko Parisko jokoetan, berriz proba berean, zilarra lortu zuen.

## Biografia

Sebei etniako kidea da Chemutai, Kenian kalenjin esaten zaien talde berekoa funtsean.
Bukwo barrutiko txapelketa bat ikustera joan eta lasterkaria izatea erabaki zuen. Hurrengo urtean Commonwealtheko Gazteen txapelketan 1.500m eta 3.000m probetan zilarrezko dominak eskuratu zituen. 2016an 20 urtez azpiko munduko txapelketan zazpigarren egin zuen 3.000 metro oztopoen proban. Urte berean Rioko Olinpiar Jokoetan hartu zuen parte baina ez zen finalerako sailkatu.
2018an 20 urtez azpiko munduko txapelketan zilarrezko domina eskuratu zuen eta hurrengo urtean Dohan jokaturiko elitezko txapelketan 5. postua.
Tokioko Olinpiar Jokoetan urrezko domina eskuratu du faboritoak ziren Beatrice Chepkoech eta Hyvin Kiyeng Jepkemoi keniarrei aurrea hartuz.
2024ko joko olinpikoetan 3000ko oztopoetan bigarren izan zen, Winfred Yavi Bahreingoaren ondoren.

## Palmaresa
### Txapelketak

Udako Olinpiar Jokoak :
| Txapelketa | Domina | Kategoria | Marka |
| Rio 2016 | finalerdiak | 3.000m oztopoak | 9:31.03 |
| Tokio 2020 | 01 ! | 3.000m oztopoak | 9:01.45 |
| Paris 2024 | 02 ! | 3.000m oztopoak | 8:53.34 |
| Munduko txapelketak ||||
| Txapelketa | Domina | Kategoria | Marka |
| Tampere 2018 (20 urtez azpikoa) | 02 ! | 3.000m oztopoak | 9:18.87 |
| Doha 2019 | 5.a | 3.000m oztopoak | 9:11.08 |
| Afrikako txapelketak ||||
| Txapelketa | Domina | Kategoria | Marka |
| Asaba 2018 | 5.a | 3.000m oztopoak | 9:45.42 |
| Commonwealth Jokoak ||||
| Txapelketa | Domina | Kategoria | Marka |
| Birmingham | 03 ! | 3.000m oztopoak | 9:23.24 |
| Afrikako Jokoak ||||
| Txapelketa | Domina | Kategoria | Marka |
| Akkra 2024 | 02 ! | 3.000m oztopoak | 9:16.07 |

### Markak

* 3.000 metro oztopoak – 9:01.45 (Tokio, 2021)

## Erreferentziak

* 1 2 «Chemutai lands surprise steeplechase victory in Tokyo | REPORTS | World Athletics» worldathletics.org (Noiz kontsultatua: 2021-08-05).
* 1 2 (Ingelesez) Isabirye, David. (2024-08-06). «Peruth Chemutai scoops Silver in Women's 3000m Steeplechase | 2024 Paris Olympics» Kawowo Sports (Noiz kontsultatua: 2024-08-08).
* ↑ (Ingelesez) «Kalenjin Wilderness Hike. Hike Kalenjin wilderness on Mount Elgon» Inside Mount Elgon National Park (Noiz kontsultatua: 2024-08-08).
* ↑ (Ingelesez) «Know your 2017 IAAF stars: Peruth Chemutai» New Vision (Noiz kontsultatua: 2021-08-05).
* ↑ «Women's 3000m Steeplechase» web.archive.org 2016-09-05 (Noiz kontsultatua: 2021-08-05).
* Datuak: Q26838082
* Multimedia: Peruth Chemutai / Q26838082
# Peruko probintziak

Peruko probintziak departamenduen azpitik dauden banaketa administratiboak dira. Probintziak era, berean, barrutietan banatuak daude. Probintzia bakoitza, modu zibilean Probintzia Munizipalitate batek gobernatzen du, honen buru alkate bat dagoelarik, sufragio unibertsal bidez lau urtetik behin aukeratua dena eta politika probintziala zuzentzen duena.
Gaur egun, probintziak 195 eta barrutiak 1.838 dira.

## Kanpo estekak

* (Gaztelaniaz)Codigos de Ubigeo - INEI
* Datuak: Q509686
* Multimedia: Provinces of Peru / Q509686

## Ikus, gainera

* Peruko departamendu eta eskualdeak
* Peruko lurralde antolaketa
* Eskualde Gobernuen Lege Organikoa
* Peruko barrutiak
* Peruko eskualdetzea
# Perutar

Perutarrak (gaztelaniaz: peruanos) Peruko herritarrak dira. Peruko gizartea multietnikoa da: egungo perutarrak espainiar kolonizatzaileen, bertoko amerindiarren eta XIX. eta XX. mendeko etorkinen ondorengoak dira.

## Ikus, gainera

* Eusko-perutar

## Erreferentziak

* ↑ Euskaltzaindia. (PDF) 38. arauaː Munduko estatu-izenak, herritarren izenak, hizkuntza ofizialak eta hiriburuak. .
* ↑ Lur entziklopedietatik hartua.

## Kanpo estekak

* Datuak: Q4359289
* Multimedia: People of Peru / Q4359289